કોર્પોરેશનના સત્તાવાળાઓએ સુભાષબ્રિજપાસેના રેલવે બ્રિજથી વાસણા બેરેજ સુધીનો સાબરમતી નદીના પૂર્વ અને પશ્ચિમ કિનારો ધરાવતો ૧૧.પ૦ કિ.મી. લંબાઇના પટ્ટામાં સાબરમતી રિવરફ્રન્ટ પ્રોજેકટ હાથ ધરીને અનેક એવોર્ડ મેળવ્યા છે. જોકે આ સમગ્ર પ્રોજેકટ સતત વિવાદોમાં રહ્યો હોઇ ખાસ્સા વિલંબથી ચાલી રહ્યો છે અને મ્યુનિ. તિજોરીને કરોડોનો ચૂનો ચોપડાવીને હજુ કોર્પોરેશનને આવક પણ અપાવી શક્યો નથી.